stanford-oval/wikipedia huggingface dataset:
מגדל אור (עמותה)

| --- | --- |
 שמות קודמים:  Lighthouse International - Jewish Guild for the Blind; The American-Israeli Lighthouse inc
 פעילות:  שיקום אנשים עם לקות ראייה או עיוורון
 מדינה:  ישראל
 מטה הארגון:  קריית חיים
 בעלות:  עמותת "יעדים לצפון" מיסודה של קרן רש"י
 מקום פעילות:  ארצי
 מייסדים:  אניד דאנק
 יושב ראש:  תא"ל מיל' עיבל גלעדי - יו"ר עמותת יעדים לצפון
 מנכ"ל:  מיכאל שחר
 מנהל פעילות:  עמרי יטאח
 עובדים:  120
 תקופת הפעילות:  1957–הווה (כ־67 שנים)
 https://www.migdalor.org.il/
 
מגדל אור הוא ארגון רב שירותי בפריסה ארצית, הפועל כחלק מעמותת "יעדים לצפון", והעוסק משנת 1957 בקידום תפקודי, תעסוקתי, חברתי ורגשי של אנשים עם לקויות ראייה או עיוורון.
היסטוריה

"Lighthouse International - Jewish Guild for the Blind", שנקרא לאחר מכן "The American-Israeli Lighthouse inc" היה מרכז שיקום, שנוסד בניו יורק בתחילת המאה ה-20. מטרת האגודה הרשומה בניו יורק הייתה סיוע ליהדות ארצות הברית, ולאחר מכן גם למדינת ישראל, בניהול ובמימון פעולות בתחום השיקום. המרכז האמריקני פתח מרכז בקריית חיים בשנת 1957. בראש הארגון בשנה זאת עמדה הנשיאה, אניד דאנק. המרכז שהוקם בקריית חיים עסק בשיקום תפקודי ותעסוקתי של אנשים עם לקות ראייה או עיוורון. עשר שנים לאחר מכן הצטרף משרד העבודה והרווחה למימון הפעילות של הארגון.
בשנת 2000 נוסד הארגון כעמותה רשומה בישראל. בשנת 2010 נקלע המרכז לחובות כבדים והוא פורק על ידי כונס נכסים. בשנת 2011 פנה שר הרווחה דאז יצחק הרצוג לאלי אללוף, שהיה אז מנכ"ל קרן רש"י, בבקשה להעביר את פעילות האגודה לניהולה של קרן רש"י. ההסדר עם הקרן, שאושר על ידי בית המשפט, כיסה את חובות העבר של המרכז ואפשר את המשך פעילותו השוטפת באמצעות עמותת "יעדים לצפון", כמרכז רב שירותי לקידום תפקודי ותעסוקתי של אנשים עם לקויות ראייה או עיוורון. מאז הרחיב המרכז את פעולתו והוא מעניק למטופליו שירותי שיקום תפקודי, תעסוקתי, חברתי ורגשי, ומפיץ ידע בתחום לקויות ראיה ועיוורון, עבור אנשים עם לקויות ראייה או עיוורון, בני משפחותיהם והאנשים המעורבים בחייהם.
המרכז משמש גם כזכיין של המוסד לביטוח לאומי, משרד הרווחה והשירותים החברתיים ומשרד הביטחון. שירותיו מוענקים בארבעה סניפים ראשיים: תל אביב, חיפה, ירושלים, באר שבע, וגם בביתם של האנשים ובסביבת מחייתם. שירותים אלו נועדו להעניק מענה מקיף ככל האפשר לאנשים עם לקות ראייה או עיוורון.
שירותי הארגון > מכון לראייה ירודה

מכון לראייה ירודה מעניק לאנשים עם לקות ראייה שירותים לשיפור איכות חייהם, הניתנים על ידי אופטומטריסטים מומחים בראייה ירודה, מאמני עזרי ראייה, עובדים סוציאליים ועוד. השירות במכון כולל בדיקת ראייה, פגישות עם עובדת סוציאלית למיצוי זכויות ותמיכה רגשית התאמת והשאלת עזרים אופטיים וטכנולוגיים.
שירותי הארגון > מפעל מוגן

המפעל המוגן של הארגון הוא מסגרת תעסוקתית מוגנת המתאימה לצורכיהם של כ-120 עובדים עם לקויות ראייה. מחלקות המפעל נותנות שירות לגופים עסקיים אשר נעזרים בפעולות העובדים והצוות.
שירותי הארגון > הדרכה שיקומית

שירות ההדרכה השיקומית מיועד לאנשים עם לקויות ראייה או עיוורון המעוניינים לשפר את תפקודם העצמאי. ההדרכות ניתנות על ידי צוות של מורים שיקומיים בכל הארץ, למחזיקי תעודת עיוור ולאנשים עם לקות ראייה הסובלים מקשיים תפקודיים בכל הגילים.
שירותי הארגון > השמה בעבודה

תחום התעסוקה מקנה לאנשים עם לקויות ראייה או עיוורון מיומנויות, שיאפשרו להם לבחור מסלול לימודים או קריירה, ולהשתלב בעבודה. תחת תחום זה פועלות כמה תוכניות לשילוב בתעסוקה, למציאת עבודה בשוק הפתוח, לתמיכה במעסיקים ועוד. כחלק מהשתלבותו של אדם עם לקות ראייה או עיוורון בתחום זה הוא רוכש מיומנויות הפעלת ועבודה עם מחשב, לומד שפות ומשלים השכלה, בהתאם למסלול העבודה או הלימודים שנבחר.
שירותי הארגון > המכינה לחיים עצמאיים

תוכנית המכינה מיועדת לצעירים עם לקויות ראייה ועיוורון, ומטרתה לתת כלים נחוצים לניהול חיים עצמאיים על כל המשתמע מכך. ההשתתפות בתוכנית מיועדות לצעירים בגילאי 18–30 המחזיקים בתעודת עיוור. משתתפי התוכנית לוקחים חלק במסגרות שונות בשעות הבוקר, כמו שירות לאומי, שירות צבאי, לימודים אקדמיים, עבודה ועוד. בשעות אחר הצהריים הם רוכשים מיומנויות תפקודיות ויום יומיות בניהול משק בית וחיים עצמאיים.
שירותי הארגון > הפצת ידע

בהתבסס על שנות פעילות הארגון והידע אשר הצטבר בו מתקיימות פעילות העברת ידע, הדרכה וייעוץ לקהלי יעד, כגון גורמים מקצועיים ונותני שירות במרחב הציבורי, הקהילתי והעסקי. בין פעולות הידע, סדנאות, הרצאות פרונטליות ומקוונות בנושאים שונים, והפעלת מרכז ידע מקוון, אשר מציע מידע כתוב, קובצי וידאו וקובצי אודיו בנושאי שיקום ומתן נגישות.
שירותי הארגון > מוקד תמיכה טכנולוגי

מוקד התמיכה הטכנולוגית הארגון הושק בשנת 2014 ומופעל על ידי מומחי טכנולוגיה עם לקויות ראייה או עיוורון. הוא מעניק לאנשים עם לקויות ראייה או עיוורון סיוע מותאם לשימוש במחשבים, בטלפונים חכמים, בעזרים אלקטרוניים ייעודיים ועוד.
שירותי הארגון > ליווי והדרכה לשירות בצה"ל

במסגרת תוכנית "שילוב במדים" מאותרים צעירים עם עיוורון או לקות ראייה שמקבלים הדרכה לקראת גיוס לשירות צבאי משמעותי. הליווי מתבצע לאורך כל שלבי המיון, הגיוס והשירות.
הערות שוליים

↑  Charitable Gift Annuity - Lighthouse Guild, Lighthouse Guild, ‏11 ביוני 2021
↑  אבן פינה לבית שיקום העיוור במפרץ היפה הפנה לבית העוור שיי, הארץ, 29 בספטמבר 1955
↑  מכשירים מיוחדים לשיפור כח הראיה, חרות, 25 במאי 1954
↑  יורחב המוסד לשיקום עיוורים, דבר, 4 בנובמבר 1959
↑  גיידסטאר - אתר התאגידים של ישראל | משרד המשפטים, באתר "גיידסטאר ישראל"
↑  הדר קנה ותומר אביטל, איום סגירה למגדל אור: "לא ניהול כושל הפיל את העמותה אלא המדינה", באתר כלכליסט, 21 ביולי 2010
↑  מארק שון, צו פירוק לעמותת העיוורים "מגדל אור"; קריאה למורות לחזור לעבודה, באתר כלכליסט, 28 באוקטובר 2010
מרטין ס. פיברט

| --- | --- |

 לידה:  1939 (בן 85 בערך) הברונקס, ארצות הברית 
 ענף מדעי:  פסיכולוגיה 
 מקום לימודים:  אוניברסיטת רוצ'סטר  קווינס קולג' 
 מוסדות:  אוניברסיטת המדינה של קליפורניה 
 
מרטין ס. פיברט (אנגלית: Martin S. Fiebert; נולד ב-1939), הוא פרופסור אמריטוס באוניברסיטת קליפורניה סטייט, לונג ביץ' במחלקה לפסיכולוגיה.  הוא פרסם יותר מ-70 מאמרים בכתבי עת עם ביקורת עמיתים.
חינוך

פיברט נולד בברונקס, ניו יורק. הוא סיים את לימודיו בבית הספר התיכון למדעים בברונקס ב-1956, וקיבל את התואר הראשון שלו בקווינס קולג', אוניברסיטת סיטי ניו יורק ב-1960. בשנת 1965 הוענק לו דוקטורט בפסיכולוגיה קלינית מאוניברסיטת רוצ'סטר והשלים את התזה שלו, על סגנונות חשיבה קוגניטיבית אצל חירשים, בהנחייתו של פרופסור אמורי ל. קאון.
מחקר וקריירה

פיברט ידוע בעבודתו על סדרת ביבליוגרפיות מוערות המדגימות דרך סקירת 343 מחקרים על אלימות במשפחה ובזוגיות, שנשים תוקפניות פיזית כמו גברים, ביחסיהן עם בני זוגן.
הוא גם פרסם סדרת מאמרים החוקרים את ההיסטוריה המוקדמת של הפסיכואנליזה. במיוחד, הוא בחן את היחסים בין זיגמונד פרויד לקארל יונג, במאמר שכותרתו, סקס, שקרים ומכתבים וכן את ההיסטוריה של מערכת היחסים בין זיגמונד פרויד ואלפרד אדלר, כפי שפורסם בכתב העת האדלריאני היוקרתי, Individual Psychology.
תחומים מרכזיים נוספים שבהם עסק כוללים חברות,  מדיטציה,  היכרויות בין-גזעיות,  והתנהגות במדיה החברתית, במיוחד פעילויות בפייסבוק.
פיברט היה מעורב בתחום הפסיכולוגיה הטרנספרסונלית  כסטודנט, מורה וחוקר.  הוא הושפע מכתבים בתחום והיו לו אינטראקציות אישיות עם מורים כמו רם דאס, סוואמי סאצ'ידננדה וצ'וגיאם טרונגפה. הוא גם היה תלמידו של ראלף מצנר, ממנו למד טכניקות אגני יוגה בסיסיות, שפותחו על ידי ראסל שופילד. לאחרונה הוא עוסק בתורתו ובטכניקות של מאסטר טיבטי בשם, Djwhal Khul.
פיברט היה חבר סגל באוניברסיטת קליפורניה סטייט, לונג ביץ' מאז 1965. הוא פרש כפרופסור מן המניין ב-2016 וכיום הוא מלמד במחלקה לפסיכולוגיה כסגל נלווה. מ-2001 עד 2003 כיהן פיברט כנשיא סניף לונג ביץ', של איגוד הפקולטה של קליפורניה.
פרסים וכבוד

פיברט נבחר בשנת 2018 לתת את הרצאת מורשת הכבוד השנתית ב-CSULB.  המצגת שלו התמקדה בעשרת הציונים הבולטים בקריירה האקדמית שלו. בשנת 2016 הוא הוזמן לנאום את הנאום המרכזי בסימפוזיון לאלימות במשפחה של טורונטו.
אנטסיראבה

| --- | --- |
סמל אנטסיראבהסמל אנטסיראבה
הרחוב הראשי של העיר
הרחוב הראשי של העיר
 מדינה:  מדגסקר מדגסקר
 מחוז:  ואקינאנקאראטרה
 תאריך ייסוד:  1872 
 שטח:  132.94 קמ"ר
 גובה:  1500 מטרים
 אוכלוסייה:  ‏
  ‑ בעיר:  265,018 (2018)
 קואורדינטות:  19°52′00″S 47°02′00″E﻿ / ﻿19.866666666667°S 47.033333333333°E﻿ / -19.866666666667; 47.033333333333 
 אזור זמן:  UTC +3
  מפת מיקום  מפה מפורטת   (למפת מדגסקר מוגדלת) אנטננריבו אנצירננה טומאסינה מאהאז'אנגה טוליארה פיאנארנצוה מיוט (צרפת)  קומורו מצר מוזמביק  האוקיינוס ההודי אנטסיראבה(למפת מדגסקר רגילה) אנטננריבו אנצירננה טומאסינה מאהאז'אנגה טוליארה פיאנארנצוה מיוט (צרפת)  קומורו מצר מוזמביק  האוקיינוס ההודי אנטסיראבה  he tabBackground:;tabBorder:#aaa;defaultTab:0;
 
אנטסיראבה (במלגשית: Antsirabe) היא העיר השלישית באוכלוסייתה במדגסקר. העיר ממוקמת 167 ק"מ דרומית לבירה אנטננריבו ברכס הרים בגובה 1500 מטר מעל לגובה פני הים. בעקבות המיקום הגבוה אנטסיראבה היא העיר הקרה ביותר במדגסקר והטמפרטורה בחורף יכול להגיע ל-0 מעלות צלזיוס.
העיר אנטסיראבה מכונה וישי המלגשי בעקבות המעיינות הטרמיים והמינרליים שבעיר. והיא גם נחשבת לבירת הריקשות בעקבות היחס הגבוה בין מספר הריקשות בעיר למספר התושבים
האירופאים הראשונים שהגיעו לעיר היו מיסיונרים לותרנים בשנת 1868. העיר עצמה נוסדה בשנת 1872 על ידי מיסיונרית שוודית בזכות מזג האוויר בסביבתה. מוחמד החמישי ובנו שלימים הפך לחסן השני, הוגלו לאנטסיראבה על ידי השלטון הצרפתי ב-1953 ועד לחזרתו למרוקו ב-1955.
דמוגרפיה

הגרף הבא מציג את התפתחות האוכלוסייה באנטסיראבה:
קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
דמוגרפיה > שפה

רוב האוכלוסייה בעיר מורכבת מבני המרינה שמדברת מלגשית. באזורים אחרים אורבניים במדגסקר, צרפתית היא שפה מובנת על ידי האוכלוסייה.
אקלים

אנטסיראבה ממוקמת בגובה של כ-1500 מטרים, מה שהופך את האקלים של העיר לאקלים Cwb. במהלך החורף הטמפרטורה עשויה להיות נמוכה מ-0 מעלות צלזיוס במהלך הלילה.
| אקלים באנטסיראבה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באנטסיראבה> ינואר.24.9.14.4.298 | אקלים באנטסיראבה> פברואר.25.14.4.243 | אקלים באנטסיראבה> מרץ.24.4.13.9.191 | אקלים באנטסיראבה> אפריל.23.8.11.7.90 | אקלים באנטסיראבה> מאי.21.8.8.8.31 | אקלים באנטסיראבה> יוני.19.7.6.6.13 | אקלים באנטסיראבה> יולי.19.3.6.2.12 | אקלים באנטסיראבה> אוגוסט.20.4.6.3.11 | אקלים באנטסיראבה> ספטמבר.23.3.7.9.28 | אקלים באנטסיראבה> אוקטובר.25..5.10.68 | אקלים באנטסיראבה> נובמבר.26.1.12.3.147 | אקלים באנטסיראבה> דצמבר.25.1.13.9.249 | אקלים באנטסיראבה> ... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Climate-Data.org
ערים תאומות

צרפת מונלוזון, צרפת
מאוריציוס ואקואס-פניקס, מאוריציוס
נורווגיה סטוונגר, נורווגיה
הערות שוליים

1 2  citypopulation.de
↑  Climate: Antsirabe - Climate graph, Temperature graph, Climate table - Climate-Data.org, en.climate-data.org
↑  אקלים של אנטסיראבה
| --- | --- |
בקרת זהויות :  NLI: 987007567372405171  GND: 4079800-8  LCCN: n87110018  VIAF: 315138274   WorldCat (עם VIAF): 315138274 
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
סולם מז'ורי

סולם מז'ורי (בעברית: סולם רביב) הוא אחד הסולמות הדיאטוניים המשמשים במוזיקה מערבית. הסולם המז'ורי הוא המודוס היוני, שהשתמר מתקופת יוון העתיקה. הסולם בנוי משבעה תווים על המרווחים הבאים מצליל היסוד (שנותן לסולם את שמו): פרימה זכה, סקונדה גדולה, טרצה גדולה, קוורטה זכה, קווינטה זכה, סקסטה גדולה, ספטימה גדולה, ואוקטבה זכה (שהיא צליל היסוד של האוקטבה הגבוהה יותר). אפשר לקצר זאת בהופעת כל המרווחים הלא זכים בצורה גדולה. המאפיין העיקרי של הסולם המז'ורי לעומת המינורי הוא הטרצה הגדולה. מבחינה טכנית ניתן לראות את הסולם כבנוי מזוג טטרקורדים עוקבים שכל אחד בנוי כך: טון, טון, חצי-טון. אם מסתכלים בפסנתר על הסולם המז'ורי, ומתחילים מדו, אז כל הצלילים יהיו על הקלידים הלבנים: דו, רה, מי, פה, סול, לה, סי ודו.
סולם דו מז'ור
מבנה

לבניית סולם מז'ורי יש להתחיל מצליל הבסיס (לדוגמה דו) ולהמשיך ברצף המרווחים טון, טון, חצי טון, טון, טון, טון, חצי טון.
ניתן גם להתייחס למבנה הסולם כשני טטרקורדים, שסדר המרווחים בין הצלילים הוא טון, טון, חצי טון, ובין שני הטטרקורדים המרווח הוא טון.
לתווים השונים בסולם המז'ורי ישנם שמות ייעודיים, הנקבעים לפי מיקומם:
טוניקה – התו הבסיסי בסולם. בסולם דו מז'ור – התו דו.
סופרטוניקה – התו השני בסולם. בסולם דו מז'ור – התו רה.
מדיאנטה – התו השלישי בסולם. בסולם דו מז'ור – התו מי.
סובדומיננטה – התו הרביעי בסולם. בסולם דו מז'ור – התו פה.
דומיננטה – התו החמישי בסולם. בסולם דו מז'ור – התו סול.
סובמדיאנטה – התו השישי בסולם. בסולם דו מז'ור – התו לה.
טון מוביל – התו השביעי והאחרון בסולם. בסולם דו מז'ור – התו סי.
מבחינה היסטורית, במערב הסולם המז'ורי מזוהה כ"שמח", לעומת הסולם המינורי, למשל, המזוהה כ"עצוב".
סולם זה מקביל חלקית למקאם עג'ם במוזיקה הערבית, ולנובה מזמום במוזיקה האנדלוסית.
ראו גם

מרווח
אוקטבה
פרזנו

פְרֶזְנוֹ (באנגלית: Fresno) היא העיר השישית בגודלה בקליפורניה, ארצות הברית. בשנת 2009 הוערכה אוכלוסיית העיר בכ-505,000 תושבים, והיא העיר ה-33 בגודלה בארצות הברית. פרזנו היא בירת מחוז פרזנו. היא ממוקמת כ-320 ק"מ צפונית ללוס אנג'לס, ו-274 ק"מ דרומית לסקרמנטו. העיר היא חלק מהאזור המטרופוליטני הגדול הכולל את הערים פרזנו וקלוביס. אגד הערים שוכן במרכז העמק המרכזי של קליפורניה ומונה מעל מיליון נפש.
היסטוריה

מחוז פרזנו נוסד ב-1856. הוא נקרא על שם עצי המילה הרבים שהיו נטועים בשטחו, בעיקר לאורך גדותיו של הנהר סן חואקין. עץ זה נקרא בספרדית "Fresno". המחוז כלל בתחילה חלקים גדולים שאינם נכללים בו כיום: חלק מהמחוזות טולארי, סן בניטו, קינגס ואיניו, והמחוזות מדרה ומונו.
העיר החשובה במחוז הייתה בתחילה העיר מילרטון, אך עקב הצפות חוזרות ונשנות של הסן חואקין, חיפשו חלק מתושביה מקום חילופי לקבוע בו את דירתם. בשנת 1872 בנתה חברת הרכבת סנטרל פסיפיק (Central Pacific Railroad) תחנת רכבת חדשה, מספר קילומטרים דרומית למילרטון. התחנה נועדה לשמש את הקו הדרומי של הרכבת. במהרה נפתחה חנות גדולה בסמוך לתחנה, אחריה נוספו חנויות נוספות ונוסדה "עיירת תחנת פרזנו", שקוצרה אחר כך לפרזנו. תושבים רבים ממילרטון הזדרזו לעבור לפרזנו, עקב הנוחיות שבקרבה למסילת הברזל, ועקב החשש מהצפות הנהר. שנתיים לאחר מכן החליטו תושבי המחוז לשנות את בירת המחוז ממילרטון לפרזנו, ומילרטון הפכה לעיירה מערבית שכוחת אל. ב-1944, עם בנייתו של סכר פריאנט, הוצפה מילרטון כליל. כיום היא קבורה תחת אגם מילרטון ואך בשנות בצורת ניתן לצפות בשרידיה.
לפני מלחמת העולם השנייה התגוררו בפרזנו עשרות אלפי אזרחים שמוצאם במדינות הציר ובמזרח הרחוק. היו בה שכונות אתניות רבות, כגון "ליטל ארמניה", "ג'רמן טאון", "ליטל איטלי" ו"צ'יינה טאון". במהלך המלחמה, עם החלטת הנשיא רוזוולט על כליאת היפנים בארצות הברית, נפתחו בפרזנו שני מחנות מעצר ענקיים, בהם רוכזו כ-98,000 איש, עד להעברתם למחנות מעצר קבועים. המחנה האחד היה באתר היריד הגדול של פרזנו, והאחר היה בפיינדייל, בצפונה של פרזנו.
לאחר המלחמה החלה בעיר תנופת בינוי ופיתוח, שטחים חקלאיים הפכו לשכונות מגורים ולאזורי מסחר, שכונות ותיקות דוגמת "טאואר דיסטריקט" ("Tower District"), הפכו לאזורי בילוי ותרבות, ותושבים רבים נהרו לעיר.
גאוגרפיה ואקלים

פרזנו נמצאת סמוך מאוד למרכז מדינת קליפורניה. שטחה הכולל הוא 271.4 קמ"ר, רובם המוחלט הם יבשה ורק כ-0.4% הם מים. העיר ממוקמת בקרבה לאתרי תיירות רבים, חלקם נמנים עם הידועים בעולם. כמאה ק"מ צפונית לה נמצא הפארק הלאומי יוסמיטי. כמאה ק"מ מזרחית לה, שוכן הפארק הלאומי סקוויה, ובסמוך אליו נמצא הפארק הלאומי קינגס קניון. הכבישים המובילים לפארקים אלו מכיוונה של לוס אנג'לס, עוברים דרך העיר.
האקלים בפרזנו מתאפיין בחורף מתון ובקיץ לוהט. מידת החום הנמוכה ביותר בממוצע היא 2.4°C בדצמבר, ואילו הגבוהה ביותר בממוצע היא 38.9°C ביולי. לעיתים נוסקת הטמפרטורה עד 43°C ויותר. כמות המשקעים הממוצעת מגיעה לכדי 285 מילימטרים, היורדים בחורף ובאביב.
כלכלה

פרזנו היא המרכז הכלכלי של האזור הסובב אותה. כלכלת האזור מורכבת בעיקר מייצור חקלאי. בפרזנו מספר חממות טכנולוגיות המעודדות יזמים וחברות הזנק חדשות. חלק מחממות אלו נוסדו באוניברסיטת המדינה של קליפורניה שבפרזנו. רבות מהחברות שקמו בעזרתן התפרסמו אחר כך בעולם העסקים. חלקן חובקות תחומים רבים, החל מתכנון סביבתי ועד עיצוב אופנה.
יהודי פרזנו

היהודים הראשונים הגיעו לעמק סן חואקין בתקופת בהלת הזהב של קליפורניה, ועסקו בעיקר ברוכלות ובמסחר קמעונאי עם איכרי האזור. יהודים אלו לא מיהרו להתארגן ולהקים קהילה יהודית, ועסקו מעט מאוד בענייני יהדות. הדתיים שביניהם היו נוסעים בחגים ובימים הנוראים לסן פרנסיסקו, שם היו בתי כנסת וחיים יהודיים פעילים.
רק עם תחילת המאה העשרים נוסד בפרזנו בית קברות יהודי. קמה התאגדות מקומית של קהילת בני ברית, הוכרז על הקמת בית הכנסת בית ישראל, ונוסד בית הספר היהודי הראשון. עם זאת, טרם היה לקהילה רב או דמות רוחנית אחרת, והיא התנהלה על ידי אנשים שלא היו בקיאים במצוות הדת כראוי.
לאחר מלחמת העולם הראשונה מונה הרב אלכסנדר סגל לרבה הראשון של הקהילה ונבנה בית הכנסת של הקהילה. מבנה בית הכנסת היה גדול מאוד, ובשלב מסוים הכיל שתי קהילות מתפללים במקביל; האחת מסורתית יותר, והאחרת, שהקפידה על תפילות בעיקר בימים הנוראים ובימי יארצייט. בעת מלחמת העולם השנייה, כאשר הוצבו בפרזנו חיילים יהודיים רבים, שימשו אגפי הבניין שתי קבוצות של מתפללים: מסורתיים וליברלים.
האוכלוסייה היהודית בפרזנו מנתה ב-1931 75 משפחות. בבית הספר היהודי למדו 75 ילדים. במשך השנים גדל בית הספר, והגיע לשיאו בשנים שלאחר מלחמת העולם השנייה - 275 תלמידים. לאחר מכן דעך בית הספר, עקב הירידה בילודה בקרב המשפחות היהודיות בעיר Early History of the Fresno Jewish Community, web.archive.org, ‏2008-11-09. כיום ישנן בעיר שלש קהילות -בית חב"ד אשר בנוסף לפעילותו בקהילה מארח יהודים מכל רחבי העולם ומספק ארוחות כשרות ושרותי דת שונים, הקהילה הרפורמית "בית ישראל" והקהילה הקונסרבטיבית "בית יעקב". קהילות אלו מונות כמה מאות משפחות רשומות.
ערים תאומות

לפרזנו עשר ערים תאומות ברחבי העולם:
ישראל עפולה, ישראל
יפן קוצ'י, קוצ'י, יפן
פקיסטן לאהור, פנג'אב, פקיסטן
איראן משהד, חוראסאן רזאווי, איראן
טנזניה מורוגורו, טנזניה
קזחסטן טראז, מחוז ז'אמבול, קזחסטן
גרמניה מינסטר, נורדריין-וסטפאליה, גרמניה
מקסיקו טוראון, קואווילה, מקסיקו
איטליה ורונה, ונטו, איטליה
הפיליפינים קטוביג, סאמאר, הפיליפינים
הפיליפינים בונגבונג, אוריינטל מינדורו, הפיליפינים
הולנד אלמלו, אוברייסל, הולנד
בתרבות הפופולרית

פרזנו היא העיר שבה מתרחשים אירועי סרט האימה "הסר חבר".
מבצע קטיף כלניות

מבצע קטיף כלניות היה מבצע של צה"ל שהתרחש במהלך האינתיפאדה השנייה, ב-6 בספטמבר 2003 במטרה להרוג את צמרת החמאס ברצועת עזה, אשר הייתה אחראית לסדרת פיגועים ברחבי ישראל.
רקע

בעקבות פיגועים רצחניים שביצע החמאס ברחבי ישראל התקבלה החלטה לפגוע בבכירי בחמאס. סלאח שחאדה מבכירי החמאס נהרג, באמצעות פצצה במשקל טון, יחד עם אשתו שהייתה פעילת טרור. מספר אזרחים שמערכת הביטחון לא ידעה על הימצאותם במבנה פח שצמוד לבית נפגעו גם הם, והדבר גרר ביקורת בינלאומית על ההתנקשויות ועל הפגיעה באזרחים שאינם מעורבים.
בעקבות מעורבותו של אחמד יאסין בפיגועים רבים, התקבלה החלטה לפגוע בו על אף שהשתייך להנהגה הדתית והפוליטית, והיותו נכה. ההחלטה אושרה משפטית על ידי היועץ המשפטי לממשלה. אל מערכת הביטחון הגיעה "ידיעת זהב" שכל צמרת החמאס תתכנס בדירת מסתור. לא התקבל מידע באיזה בית באיזו שעה תתבצע הפגישה.
ראש השב"כ אבי דיכטר התבטא "מעולם, בכל הקריירה המודיעינית שלי עד לאותו יום ואחרי אותו יום, יריב כל כך רציני לא עשה טעות כל כך גדולה, שגיאה אסטרטגית עמוקה".
רקע > ההכנות למבצע

מיד עם קבלת הידיעה, החלו כוחות הביטחון במעקב אחרי בכירי חמאס על מנת לאתר את מקום הפגישה. חיל האוויר הישראלי עמד בכוננות עם מטוסים חמושים בפצצת MK-84 במשקל של כטון. צמרת הביטחון הישראלית בראשות ראש הממשלה אריאל שרון, שר הביטחון שאול מופז, הרמטכ"ל משה יעלון וראש השב"כ אבי דיכטר, וראש אגף המבצעים, ישראל זיו, התכנסה על מנת לעקוב אחר מהלך המבצע.
מהלך המבצע

לאחר מעקב ממושך התגלה הבית שצמרת החמאס תתכנס בו: ביתו הפרטי בן שלוש הקומות של ד"ר מרואן אבו ראס, מרצה באוניברסיטה האסלאמית וחבר המועצה המחוקקת של החמאס, בשכונת א-רימאל. עם קבלת המידע התברר שבמרחק 5 מטרים מהבית קיים בניין רב קומות ובו כ-40 משפחות.
בבית אבו ראס התכנסו כ-12 מבכירי החמאס. מטוסי חיל האוויר המריאו חמושים בפצצת MK-84 על מנת להיות מוכנים לקבלת הפקודה. לאחר שהמטוסים כבר היו באוויר, הזהירה יחידת חקר ביצועים של חיל האוויר כי פצצת MK-84 תגרום לנזק היקפי כבד והמליצו שלא להוציא את המבצע לפועל. הרמטכ"ל משה יעלון הצטרף להמלצה לביטול המבצע, לעומת זאת דחף ראש השב"כ אבי דיכטר לביצוע התקיפה. שרון ומופז קיבלו את דעתו של יעלון והורו לבטל את התקיפה. דקות לאחר מכן עדכן דיכטר שהגיעה ידיעה שצמרת החמאס מתכנסת בקומה השלישית. בעקבות זאת עלה הרעיון להשתמש בפצצת MK-82 במשקל של כרבע טון, שתגרום לנזק היקפי נמוך. שרון ומופז אישרו את התקיפה ומטוס חיל האוויר תקף את המבנה והשמיד את הקומה השנייה והשלישית. בכירי החמאס, שישבו בקומה הראשונה, לא נפגעו וברחו לכיוונים שונים.
ביקורת בעקבות הכישלון

בעקבות הכישלון הוטחו האשמות הדדיות בין יעלון ודיכטר. יעלון העביר ביקורת על המידע המודיעיני השגוי שצמרת החמאס בקומה העליונה, וטען כי עדיף היה לולא התבצעה התקיפה. מנגד, העביר דיכטר ביקורת חריפה על השימוש בפצצה של כרבע טון ולא בפצצה גדולה יותר, שהייתה הורגת את כל צמרת החמאס, ומכה קשות בארגון הטרור.[דרוש מקור]
מפקדי החמאס

כמעט כל מפקדי החמאס שהשתתפו בפגישה לעיל נהרגו במהלך השנים, פרט למחמוד א-זהאר.
אחמד יאסין – המנהיג הרוחני של החמאס (נהרג ב־22 במרץ 2004)
עבד אל-עזיז א-רנתיסי – סגנו של אחמד יאסין (נהרג ב־17 באפריל 2004)
אסמאעיל הנייה – ראש לשכתו של אחמד יאסין (נהרג ב־31 ביולי 2024)
מוחמד דף – מפקד גדודי עז א-דין אל-קסאם (נהרג ב־13 ביולי 2024)
עדנאן אל-ע'ול – סגנו של מוחמד דף. המהנדס ברצועה והאחראי על פרויקט הקסאם (נהרג ב־21 באוקטובר 2004)
אחמד ג'עברי – סגנו של מוחמד דף (נהרג ב־14 בנובמבר 2012).
מחמוד א-זהאר – סגנו של אחמד יאסין.
הערות שוליים

↑  כיצד הוחמצה הזדמנות לחסל את צמרת החמאס? , זמן אמת, כאן 11, 4 בדצמבר 2019.
↑  הפצצות שהוטלו היו קטנות - יאסין ניצל, באתר ערוץ 7
↑  יואב זיתון, צה"ל מאשר רשמית: חיסלנו את מוחמד דף, באתר ynet, 1 באוגוסט 2024
↑  חמאס נותר במצב שבו לא היה מעולם אחרי חיסול הנייה, באתר ‏מאקו‏, 31 ביוני 2024
נבחרת זמביה בכדורגל

נבחרת זמביה בכדורגל, הידועה בכינויה "Chipolopolo" (קליעי הנחושת), היא נבחרת הכדורגל הלאומית של זמביה. נחשבת לאחת הנבחרות המובילות בדרום יבשת אפריקה.[דרוש מקור] הדירוג הנוכחי של נבחרת זמביה ברשימת הדירוג של פיפ"א, הוא המקום ה-94 בעולם, נכון ל-24 באוקטובר 2024; הניקוד הוא 1,251.84 – ירידה של נקודה אחת לעומת ניקוד קודם. דירוג השיא 15 נמדד לראשונה בפברואר 1996, והדירוג הנמוך ביותר 102 נמדד לראשונה בפברואר 2011.
הנבחרת זכתה פעם אחת בטורניר גביע אפריקה לאומות (בגביע 2012) וסיימה פעמיים במקום השני (בשנים 1974 ו-1994). הישג בולט של הנבחרת הוא התבוסה שהנחילה לנבחרת איטליה בתוצאה 4-0, בטורניר הכדורגל באולימפיאדת סיאול (1988). כוכב הנבחרת קלושה בוואליה כבש באותו משחק שלושער ובישל שער נוסף.
משמעות הכינוי "Chipolopolo"

המשמעות המילולית של הכינוי הוא "קליעי הנחושת". הכינוי ניתן לנבחרת זמביה משתי סיבות. הראשונה היא שהנחושת היא התפוקה העצמית המיוצרת ביותר של זמביה. הסיבה השנייה היא מהירותם וכישרונם של שחקני נבחרת זמביה. זמביה, מדינה המתגאה בהיותה אחת המדינות בעלת תפוקת הנחשות ויצוא הנחושת מהגבוהות ביבשת אפריקה מתגאה גם בהישגיה של הנבחרת הלאומית ומכאן השילוב בין השניים.
אסון התעופה בגבון

בשנת 1993 אירע אסון אווירי קשה בו נהרגו כל שחקני הנבחרת, לאחר שהמטוס הצבאי בו טסו התרסק.
האסון התרחש ב-28 באפריל 1993 כאשר הנבחרת הייתה אמורה להמריא למשחקי מוקדמות מונדיאל 1994 בסנגל על מנת להתמודד על ההעפלה למונדיאל 1994 בארצות הברית. הטיסה מזמביה לסנגל דרשה שתי הפסקות תדלוק, הראשונה בקונגו והשנייה בליברוויל שבגבון. כבר בעצירת התדלוק הראשונה בקונגו נצפו מספר בעיות במנוע המטוס, אך לא נעשה דבר על מנת לתקנן. לאחר שהמריא המטוס בפעם השלישית באותו היום, מנמל התעופה בליברוויל שבגבון, החל לעלות באש אחד ממנועי המטוס. הטייס, שהיה עייף לאחר שהגיע בטיסה ממאוריציוס, כיבה בטעות את המנוע השני, ובכך אזלו כוחם של מנועי המטוס, שהתרסק כ-500 מטרים מחופי גבון.
כל הנוסעים במטוס, 18 במספר, נהרגו בתאונה הקשה והידיעה הגיעה לזמביה רק מספר שעות לאחר מכן. קפטן נבחרת זמביה, קאלושה בואליה, לא היה על המטוס מכיוון שבאותה עת הוא שיחק בפ.ס.וו. איינדהובן והיה אמור להמריא לסנגל היישר מהולנד.
נבחרת זמביה לאחר האסון

על נבחרת זמביה היה להשלים עוד משחק אחד בלבד במוקדמות מונדיאל 1994. כמו כן, גביע אפריקה לאומות היה צפוי להיערך חודשים מספר לאחר מכן, ועל הנבחרת החדשה והלא מנוסה היה נטל כבד מאוד. קאלושה בואליה וה"Chopolopolo" עבדו קשה על בניית הנבחרת מחדש. על הנבחרת הלאומית המתחדשת היה להשיג נקודה אחת בלבד במשחק החוץ האחרון שלה במוקדמות המונדיאל נגד נבחרת מרוקו בקזבלנקה, אך הנבחרת המתחדשת לא הצליחה לעמוד בציפיות, ונכשלה ברגעי האמת לאחר שהפסידה 1-0, ובכך נמוגו סיכוייה של להעפיל למשחקי המונדיאל.
בגביע אפריקה לאומות בשנת 1994, גברה הנבחרת כנגד כל הסיכויים על הקשיים שעמדו בפניהם, והציגה כדורגל חופשי והתקפי, כנראה אחת מתצוגות הכדורגל הטובות בהיסטוריה של הנבחרת, והעפילה עד למשחק הגמר. בגמר פגשה הנבחרת את נבחרת ניגריה. נבחרת זמביה שוב נכשלה ברגע האמת, והפסידה לנבחרת הניגרית בתוצאה 2-1. שחקני הנבחרת שבו לארצם כגיבורים לאומיים, למרות שלא זכו בגביע.
בשנת 2012 זכתה הנבחרת לראשונה בתולדותיה בגביע אפריקה לאומות לאחר שגברה על נבחרת חוף השנהב בתוצאה 8-7 בתום דו-קרב בעיטות עונשין (0-0 בתום הארכה).
כל גביעי העולם

1930 עד 1966 - לא נכנסה
1970 עד 2022 - לא העפילה